Diari Oficial de la Generalitat Valenciana


Sumari del DOGV 2083, del 09-08-1993 (1993/828899)

RESOLUCIÓ de 27 de juliol de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col laboració mútua entre la Conselleria d'Economia i Hisenda de la Generalitat Valenciana i l'Escola de la Hisenda Publica del Ministeri d'Economia i Hisenda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2083

Data del DOGV
:   09-08-1993

Secció del DOGV
:   ALTRES DISPOSICIONS

Número del document
:   1993/828899


Data del document
:   27-07-1993

Organisme emissor
:   Conselleria d'Economia i Hisenda

Tipus de document
:   Resolució

Resolució de 27 de juliol de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració mútua entre la Conselleria d'Economia i Hisenda de la Generalitat Valenciana i l'Escola de la Hisenda Pública del Ministeri d'Economia i Hisenda.  
Subscrit, després de la tramitació reglamentària entre la Conselleria d'Economia i Hisenda de la Generalitat Valenciana i l?Escola de la Hisenda Pública del Ministeri d'Economia i Hisenda, el dia 2 de juliol de 1993, un conveni de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar al Diari Oficial de la Generalitat Valenciana el conveni esmentat, inserit en el Registre de Convenis amb el número 0433193, el qual consta com a annex d'aquesta resolució.  
València, 27 de juliol de 1993.- El Director General de Relacions amb les Corts i del Secretariat del Govern.  
Conveni de col·laboració mútua entre la Conselleria d'Economia i Hisenda de la Generalitat Valenciana i l'Escola de la Hisenda Pública del Ministeri d'Economia i Hisenda  
Reunits  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, en la representació legal que d'aquesta té atribuïda i expressament facultat per a aquest acte per Acord del Govern Valencià de 31 de maig de 1993.  
De l'altra banda, el Sr. Juan Antonio Garde Roca, en nom i representació de l?Escola de la Hisenda Pública, fent ús de les atribucions que li atorga el càrrec de director d'aquesta.  
Ambdues parts es declaren amb competències i capacitat per a formalitzar aquest conveni i,  
Exposen  
Les dues institucions consideren d'interès mutu per al compliment de les seues respectives funcions establir aquest conveni que faça possible la coordinació d'actuacions relacionades amb l'ensenyament i la difusió del conjunt de les disciplines relatives a la hisenda pública, l'administració financera i el dret tributari, per a d'aquesta forma contribuir a la millora del grau de coneixement de tota la temàtica referida a l'activitat financera de les administracions públiques, tant en la vessant d'ingressos com en la de la despesa pública i la planificació i gestió pressupostària.  
Per això, ambdues institucions, reconeixent-se mútuament la capacitat legal necessària per a l'establiment i la formalització del conveni, a aquest efecte  
Acorden  
Establir aquest conveni de col·laboració amb subjecció a les següents clàusules  
Primera. Del camp d'actuació i de les formes de col·laboració  
El camp de cooperació estarà constituït per actuacions relatives a l?organització i la programació de cursos i seminaris destinats a funcionaris i empleats de la Generalitat Valenciana, dels seus organismes autònoms i de les seues empreses públiques, sobre matèries relacionades amb la temàtica referent a l'administració financera i tributària i gerència pública d'organitzacions d'aquest caràcter.  
L'amplitud de la cooperació estarà condicionada als mitjans disponibles d'ambdues institucions i a les prioritats que requeresquen, en el moment de les actuacions de cooperació, els programes propis en curs.  
Segona. Programes d'actuacions  
Per a la concreta realització de les activitats diferenciades i específiques que es refereixen a la cooperació, la Conselleria d'Economia i Hisenda de la Generalitat Valenciana i l?Escola de la Hisenda Pública elaboraran un programa d'actuacions, de caràcter anual, que es realitzarà d'acord amb l?esperit d'aquest conveni. En aquest programa es precisaran les formes concretes de cooperació específica individualitzada.  
Tercera. Professorat i material dels cursos i seminaris  
Per al desenvolupament de les activitats docents i de formació conseqüència del programa d'actuacions elaborat en el mare d'aquest conveni, l?Escola de la Hisenda Pública proposarà el professorat d'aquests, que estarà integrat per funcionaris al servei de l'administració financera i tributària i, eventualment, per professionals de reconegut prestigi en la matèria específica que s'ha d'impartir.  
En els cursos impartits a la seua seu, l?Escola de la Hisenda Pública subministrarà el material didàctic necessari per al seu desenvolupament . En els cursos realitzats en la seu que amb aquesta finalitat dispose la Conselleria d'Economia i Hisenda de la Generalitat Valenciana, només proporcionarà un exemplar original de tot el material didàctic que serà reproduït i lliurat als participants a càrrec de la conselleria esmentada.  
Quarta. De la prestació de serveis de documentació bibliogràfica  
Per a facilitar el coneixement d'ambdues institucions, aquestes intercanviaran les publicacions de material bibliogràfic i documental editat tant per la conselleria com per l?Escola de la Hisenda Pública i es fixa en tres exemplars de cada publicació i/o document el material a intercanviar.  
Cinquena. Col·laboració de tercers  
Amb la finalitat d'assegurar el major èxit de les activitats conjuntes que es puguen emprendre en el marc d'aquest conveni, les parts tindran plena llibertat per a sol·licitar la col·laboració tècnica i econòmica d'altres organismes, entitats, institucions i empreses de caràcter públic o privat, i per a això s'establiran acords específics entre les parts i el tercer o tercers.  
Sisena. De la constitució d'una comissió mixta  
Es constituirà una comissió mixta integrada per representants de cada organisme designats pel Conseller d'Economia i Hisenda de la Generalitat Valenciana i pel Director General de l?Escola de la Hisenda Pública, que tindrà les comeses següents:  
a) Valorar i proposar el programa d'actuacions corresponent a cada període d'actuació (anual).  
b) Efectuar el seguiment i control d'execució de les actuacions aprovades, elaborant el corresponent informe sobre els resultats del programa d'actuacions.  
Setena. Pressupost i finançament  
La formalització d'aquest conveni no suposa cap despesa.  
Quan el desenvolupament del programa d'actuacions conjuntes implique aportacions econòmiques per alguna o ambdues parts, aquestes seran avaluades per la comissió mixta i exigiran l'aprovació del Conseller d'Economia i Hisenda i del Director General de l?Escola de la Hisenda Pública.  
Les despeses derivades de la posada en pràctica de l'execució del programa d'actuacions s'efectuarà de la manera següent:  
Les funcions administratives i de serveis necessaris, si s'escau, per al desenvolupament de les activitats que s'efectuen en el marc d'aquest conveni, seran dutes a terme pel personal que a aquest efecte acorden els òrgans competents respectius d'ambdues institucions.  
La retribució del professorat dels cursos o seminaris i les despeses vinculades en impartir-los seran establertes en el programa d'actuacions.  
Les despeses d'allotjament, manutenció i transport dels assistents als cursos seran efectuats a través de la Conselleria d'Economia i Hisenda, a càrrec de la secció corresponent de l?estat de despeses del pressupost de la Generalitat Valenciana.  
Les despeses d'avaluació als alumnes dels cursos i d'expedició de diplomes o certificats d'acord amb l'avaluació efectuada correran a compte de l'Escola de la Hisenda Pública.  
Les despeses d'allotjament, manutenció i transport del professorat i eventual personal d'assessorament pertanyent a l?Escola de la Hisenda Pública seran satisfets d?acord amb el programa d'actuació anual.  
Tot curs, seminari o actuació de cooperació estarà recollit, i per tant, avaluat, quant als conceptes, de despeses i el seu import, en el Programa d'Actuacions on es determinaran les despeses que queden a càrrec de cadascuna de les parts.  
Vuitena. De la vigència del conveni  
La vigència d'aquest conveni s'estendrà fins al 31 de desembre de 1993 i es prorrogarà tàcitament per anys naturals sempre que cap de les parts ho denuncie amb, almenys, tres mesos d'antelació a la data en què expira la vigència, i no suposa obligacions financeres per a cap de les parts, no recollides en el seu pressupost de despeses.  
En testimoni de conformitat amb el que s'ha expressat, les parts subscriuen aquest conveni.  
València, 2 de juliol de 1993. - Per la Conselleria d'Economia i Hisenda de la Generalitat Valenciana. - Per l?Escola de la Hisenda Pública.